આપણે ત્યાં બધા સ્પીકરો હંમેશાં પક્ષો સાથે જોડાયેલા હોય છે. અનંતશયનમ્ આયંગાર અને હુકમસિંહ જેવા સ્પીકરો નિવૃત્ત થયા પછી ગવર્નરો બન્યા છે. નીલમ સંજીવ રેડ્ડી ભારતના સંઘપ્રમુખ બનેલા સંખ્યાબંધ સ્પીકરોએ પ્રધાનપદ ભોગવ્યાં છે અને આપણે ત્યાં સત્તાધારી પક્ષ બદલાય ત્યારે સ્પીકર પણ બદલાય છે. આવો સ્પીકર નિષ્પક્ષ છે તેવું કોઈ કહી શકે નહીં અને ભાજપ સાથે જોડાયેલાં સુમિત્રા મહાજન કે વેંકૈયા નાયડુના આદેશો તટસ્થ અને વાજબી હોવાનું વિરોધ પક્ષો શા માટે કબૂલ રાખે? આવા પક્ષપાતી સભાપતિઓ સાંસદો, ધારાસભ્યો તરફથી માન મેળવવા માટે લાયકાત ધરાવતા નથી.